Καθιστική διαμαρτυρία πραγματοποίησαν νωρίτερα περίπου πενήντα μετανάστες στον σταθμό Λαρίσης με αποτέλεσμα να μην πραγματοποιούνται δρομολόγια των τρένων.

Αφορμή για τη διαμαρτυρία τους, που ξεκίνησε στις 15:30 το μεσημέρι, στάθηκε το γεγονός πως τους αποβίβασαν από προορισμό τη Χαλκίδα επειδή όπως διαπιστώθηκε δεν είχαν εισιτήρια.

Οι μετανάστες πραγματοποίησαν καθιστική διαμαρτυρία ενώ στο σημείο βρέθηκαν και αστυνομικές δυνάμεις.

Τελικά, οι μετανάστες απομακρύνθηκαν και επιβιβάστηκαν σε λεωφορεία που τους μετέφεραν στη Μαλακάσα.